Urumeak itsaso izan nahi du - Nor\nIkasteko, elkartzeko, saretzeko eta konspiratzeko egunak izan dira asteburukoak Euskal Herriko antiespezistentzat. Oraingoak, berriz, Nor kolektiboak Hernanin antolatutako topaketan parte hartu duten guztiei eskerrak emateko egunak dira: eskerrik asko Urumea Herri Guneko kide guztiei, beren harrera eta berotasunagatik; eskerrik asko parte hartu duten hizlariei; eskerrik asko tailerrak antolatu dituzten kideei; eta eskerrik asko gurekin bat egin duten talde eta ekintzaile guztiei ere. Denok hartu nahi izan dute animalien askapenaren aldeko jarrera sendoa, eta denon artean lortu dute antiespezismoa Urumean isurtzea: ur gazi bihurtu dute putzu sakon eta ilun bat. Ur tantak gara, itsaso bilakatzeko bidean.\nNor kolektiboak hilaren 17tik 19ra egin ditu Euskal Herriko antiespezisten topaketak, lehen aldiz antolatu dituenak. Hiru egunotan, agerian gelditu da gure herrian gora egin duela gizakiz bertzeko animalien inguruko kezkak, eta gero eta gehiago direla espezismoaren aurka borroka egiteko antolatzea erabaki duten herritarrak.\nAzken urteotan, hamaika talde antiespezista sortu dira, herriz herri, Euskal Herriko mugimendua borroka politikoaren eta transbertsalaren bidetik garatuz. Donostialdeko Askekintza eta Ermuko Arkanbele dira talde horietako bi, eta beren kideek kolektibook sortzeko eta antolatzeko egindako urratsen berri eman zuten, topaketaren lehen egunean, gainerako taldeetako kideekin eta martxan jartzeko asmoz direnekin.\nAskekintzako eta Arkanbeleko ekintzaileekin batera, Tafalla Antiespezistako, Antsoaingo Talde Antiespezistako, Gasteizko Equipo Antiespecistako, Bizijareko, Liberazio Orroak taldeko, Piztiak kolektiboko kideak eta Errekaleorreko antiespezistak egon dira Urumea Herri Gunean, bertzeak bertze. Inongo taldetan ez diren ekintzaile anitzek ere parte hartu dute topaketan. Denera, ehun pertsona inguruk egin dute bat hiru eguneko jardunaldietan.\nHerriz herri sortu diren talde antiespezistetako kideek hartu zuten hitza topaketaren hasieran, eta lehen egunean parte hartu zuen ere Daniela Claderak, beganismoa dekolonizatzeko beharraz ohartarazi zuen hitzaldi batekin. Arte Ederrak ikasi, baina justiziarako grinak zapalkuntzen aurkako borrokara eraman du Cladera, Bolivian eta Bartzelonan. Kataluniako hiria du orain etxe; arrazakeriaren eta espezismoaren aurkako ekintzaile feminista da. Claderak Hernanin nabarmendu zuen Europako testuinguruan sortutako mugimendu antiespezistak ezin dituela bazter utzi kolonialismoaren eragina eta arrastoa, ezta oraindik duen indarra ere. Ikuspuntu eurozentriko murriztailea zabaltzeko beharra jarri zuen mahai gainean.\nHilaren 18koa izan zen egunik intentsoena, egun osoko egitarauak hartu baitzituen Urumeako gelak. Goizez, 2011. urteko sarekadaren berri eman zuen Kresku Bilboko ekintzaile antiespezistak. Urte hartako ekainaren 22an, Igualdad Animal eta Equanimal kolektiboetako hamabi ekintzaile atxilotu zituzten, haietako lau Euskal Herrian. Martxan jarri eta lau urtera artxibatu zuten auzia. Errepresioak mugimenduan izandako eraginaz aritu zen ekintzailea Hernanin.\nKomunikazioa eta segurtasun digitala izan ziren larunbatean goizeko tailerretako ardatz; arratsaldean, berriz, sukaldean sartu ziren parte hartzaileak, sukaldaritza prekarioari buruzko tailerra egiteko. Afarian probatu zuten prestatutako gnocchi platera. Arratsaldeko nagusia ez-gizonentzat antolatutako saioa izan zen, halere: mugimendu antiespezistaren barruan gertatzen diren jarrera eta eraso matxistak jorratu zituzten, aurrea hartzeko eta aurre egiteko protokoloa osatzeko asmoz. Denen artean mahai gainean jarritako proposamenen eta ideien bidez, zirriborroa mamitzen hasi ziren. Beren arteko elkarlana eta saretzea bultzatzeko gogoa agerian utzi zuten ekintzaileok. Gizonek, berriz, maskulinitateaz gogoeta egiteko saioa egin zuten.\nKontzertuekin amaitu zen larunbateko egitaraua; igandekoak, berriz, mugimendu antiespezistaren historia izan zuen ardatz, bertzeak bertze, eta ekintza zuzena jarri zuen erdigunean. Jolaserako tartea ere izan zen topaketan, eta antiespezismoaren inguruko Pasapalabra (Hitz-pasa) berezia egin zuten parte hartzaileek, giro ederrean. Urumea Herri Guneko kideek prestatutako otorduek lagundu zuten giro atsegin hori sortzen. Igandean, Gartxoten kantek lagundu zuten azken bazkaria.\nTopaketek, oro har, antiespezistek elkar ezagutzeko balio izan dute; helburuak eta estrategiak partekatzeko; indarguneen eta ahulgunen berri emateko elkarri; elkar babesteko eta zaintzeko. Milioika dira gizakiak zapaldutako animaliak, eta haien askapenerako borrokaren bidean anitz dira, oraindik ere, egin beharreko urratsak. Euskal Herrian martxan dira ekintzaileak, antiespezismoarena borroka politikoa dela erakusteko prest. Erreka bateko ur tantak dira, baina itsaso zabal izan nahi dute. Eta bidean dira.\nIdazlea\tEdurne Elizondo - 1182 Ikustaldi\nAntiespeziston formakuntza digitalak - Nor 19 apirila, 2021 at 1:29 pm\n[…] honetan jarri ginen martxan duela bi urte, 2019. urtean Hernanin antolaturiko topaketa antiespezistetan. Bertan hausnarketa ugari sortu ziren: teoriko eta praktikoak. Estatuko mugimenduaren historiaren […]


Txina Ardatz Bakarreko Shredder Fabrikazioa eta Fabrika | Jiarui\nArdatz Bakarreko Shredderrak barneko eta atzerriko teknologia aurreratua xurgatzen du; diseinu arrazionala eta saiakuntza errepikatuak ditu eta hobetzen jarraitzen du. Makinak ezaugarri batzuk ditu, hala nola, energia kontsumo txikia eta kalitate ona.\nArdatz bakarreko birrintzeko motorra, hortz gogorreko gainazaleko erreduktorea, labana birakaria, inportatutako labana mugikorra, labana finkoa, markoa, oinarria, kaxa, zilindro hidraulikoa, olio ponpa, zilindroa osatzen dute. , lan plataforma eta beste egitura garrantzitsu batzuk.\nAizto finko bat instalatzen da markoan, eta aizto birakorreko aizto mugikor desmuntagarria. Aizto mugikorraren kopurua modelo desberdinen eta aizto birakariaren ardatzaren tamainaren araberakoa da. Aldatu angelua alboak lausoak izan arte eta gero labana zorroztu. Atzapar motako aizto mugikorra eta ebaketa birakaria delako, eta laban finkoa eta aizto mugikorra aleaziozko altzairu bereziko inportatuak direlako, beraz, bizitza luzea da. Ebaketa gaitasun handia, ekoizpen gaitasun handia, erabilera normala 1000-1200 tonara edo gehiagora zorroztu beharra dago.\nTrituratzailea lanean ari denean, materialak zilindro hidraulikoen bidez aurreratzen dira eta lotzeko gailuekin hornituta daude. Hartu Siemens programazio kontrol sistema, automatikoki kontrolatu daitekeena. Alderantzizko kontrol automatikoaren funtzioak abiarazi, gelditu, alderantzikatu eta gainkargatu ditu. Abiadura txikiaren, momentu handiaren eta zarata txikiaren ezaugarriak ditu.\nArdatz bakarreko birrintzeko plastikoa, papera, zura, zuntza, kablea, kautxua, etxetresna elektrikoak, altzairu arinak, hiri hondakin solidoak eta abar birziklatzeko erabiltzen da. Hainbat material ugari murrizteko egokia da: Errefusetatik eratorritako erregaia. : lastoa, hiri hondakin solidoak; Ehungintza: oihalezko zuntza, nylon; Papera: industria hondakinen papera, paketatze papera, kartoizko papera; Kable hariak: kobrezko nukleo kablea, aluminiozko kablea, kable konposatuak; Polipropilenozko hodia, ontzi industrialak eta plastikozko filmak, PP ehunak poltsak; plastikoa: plastikozko blokea, plastikozko orriak, PET botila, plastikozko tutua, plastikozko ontzia, plastikozko bidoiak.\nArdatz bakarreko txikitzaileen parametroak\nZilindro Trazua （mm）\nPantaila Size (mm)\nMotor hidraulikoaren potentzia （KW）\nAurreko: WSP Series Crusher\nHurrengoa: Swing beso birrintzeko\nSMW plastikozko pulverizadorea\nPP PE Film garbiketa birziklatzeko linea


[Iritzia] Herri maitasuna - Leire Palacios 2017 | Geuria\nOximorona bailitzan galdetu ohi dute ea euskaldunak erromantikoak garen. Itaunaren oinarrian ohitura eta usadioei jarraiki eraikitako sinesmena dago: euskaldunak hotzak omen gara, hortaz, gure sentimenduak azaleratzeko nolabaiteko ezintasuna daukagu. Baina, ezintasun delako hori, zerekin alderatuta da ezintasun? Zeinek markatzen du sentimenduak adierazteko modu normala? Noren mesedetan eraiki da estereotipoa? Erreala ote da?\nApirilaren 8an ETAren amargabetzea gauzatu zuten Bakearen Artisauek, euren hitzetan «publikoa eta egiaztatua» den prozesuan. Espainiako eta Frantziako poliziaren inplikazioaren inguruaren galdetu zieten prentsaurrekoan eta eurek erantzun: «bake prozesuaren geldiune baten arriskuaren aitzinean bakoitzak bere ardurak hartu behar dituela pentsatzen dugu prozesu hori bururaino joan dadin eta Euskal Herrian bake zuzen eta iraunkor bat finkatu dadin».\nAlegia, kantak dioen legez herriak bakarrik salba dezake herria. Perfektuki ahokatutako administrazioaren engranai hotz, logiko eta mekanikoek ez dute armagabetzea martxan jarri, hots, herritik sortu dira Bakearen Artisauak. Hori bai, martxan ari zirela jakin zutenean prozesua oztopatu zezaketen atxiloketak burutu zituzten gizartean hautsak harrotuta. Esan zuen Rajoyk: «ETAk armak utzi behar ditu» eta kitto, ez da besterik, hori da dena. Hilketak, heriotzak, dispertsioa, gaixotasunak dituzten presoak, presoen familiak… administrazioak ez du hortaz hitz egiten, existituko ez balitz bezala. Herria da aurrera egiteko martxan jarri dena, eta, zinez, ez ote da hori maitasunez jokatzea? Ez al da erromantikoa?\n%91ak euskal estatu independentearen alde bozkatu zuen Arrigorriagan Gure Esku dagok bultzatutako galdeketaren baitan. Berriz ere, herritik sortutako ekimenaren aurrean gaude. Etengabe bere indarra birplanteatzen ari den herri ekimena da, gure herrian zentralitate jakin batekin jokatzen duen arren, eremukako askatasunez lan egiteko aukera daukana. Euskara hutsean eta komunikazio irizpide erabat bateraturik gabe. Katalunian ez bezala, guri, inork ez digu azaldu estatu independentea izateak suposatuko ligukeena. Hau da, administratiboki nola geratuko ginatekeen: zein izango litzateke estatu berriaren forma juridikoa? Zer eragin izango luke gure ekonomian? Europaren parte izaten jarraituko genuke? Muga egongo litzateke? Zein izango litzateke lurraldetasun irizpidea? Zer eragin izango luke gure osasungintza, heziketan…?\nHorrela bada, praktikoa baino estatu independentea erromantikoa da? Gure Esku dagok suposatzen duen lan eta inplikazioa, ez al da helburu horrekiko maitasunetik loratzen?\nSailkatuta: Gure Esku Dago, Herri maitasuna, Iritzia, Leire Palacios, Zutabea\nIribar eta Gainza Baskonian\nXVII. Esku Pilota Txapelketako finalak maiatzaren 14an Usansolon


Irekia Eusko Jaurlaritza - Gobierno Vasco :: Ana Oregi: "Urbi-Bengoetxe zatian eginiko lanei esker, ura husteko gaitasuna bikoiztu eta uholde-arriskua murriztu egin da"\nAna Oregi: "Urbi-Bengoetxe zatian eginiko…\nEusko Jaurlaritzak eta URAk Ibaizabal ibaiak Uri-Bengoetxe zatian, Nerbioi ibaiarekin bat egin baino lehen, duen gaitasun hidraulikoa hobetzeko lanak bukatu dituzte\nIbaizabal ibaia bideratua izan da, Nerbioi ibaiarekin elkartzen den gunetik Bengoetxeko presa txikiraino. Ura husteko bere gaitasuna 600 m³/s-tik 1200 m³/s-ra pasa da.\nVG 2016 08 02\nAna Oregik azaldu duenez “Urbi-Bengoetxe zatian eginiko lanei esker, ura husteko gaitasuna bikoiztu eta uholde-arriskua murriztu egin da”. Nerbioi eta Ibaizabal ibaiak bideratzeko proiektuaren bigarren faseko lanak (Urbi-Bengoetxe zatia). URAk azken 20 hilabeteak eman ditu aipatu lanetan.\n“Bukatu berri diren lan hauen xedea zen Nerbioi eta Ibaizabal ibaiek ur-emari handiko egoeretan azaldu duten gaitasun hidrauliko eskasari erantzutea. Ibilguaren ondoko lurrak -uholde-lautada naturala- partzialki okupatuak izan ziren bere garaian, une hartako hirigintza-beharrei erantzuteko helburuarekin; baina okupazio horrek ez zuen aintzat hartu ibaiek ohiko ur-goraldiko egoeretan galdutako lur horiek eskatzen dituztela. Emaitza: maizko uholdeak inguruan. Eta hori da bideratze-proiektu honek nabarmenki murriztu nahi izan duena", nabarmendu du Oregi Sailburuak.\nHorretarako, beren elkargunetik gertuko eremuan bi ibaiek duten ura husteko gaitasun hidraulikoa handitzeko lanak gauzatu ditu URAk, urbazterreko erabilera intentsibo horientzat egokiak diren segurtasun-mailak bermatuz honela. Batetik, Ibaizabal ibaia bideratua izan da, Nerbioi ibaiarekin elkartzen duen gunetik Bengoetxeko presa txikiraino; honela, ura husteko bere gaitasuna 600 m³/s-tik 1200 m³/s-ra pasa da.\nBridgestoneko (Firestone) zubiaren ordezkatzea.\nFirestoneko zubi zaharrak alboko zubi-branketan eta ibilguaren erdian zegoen zutabe batean sostengatzen zen hormigoi armatuko taula bat zuen. Zubi hori 41,10 m-ko luzera duen bao bakarreko beste batekin ordezkatu da.\nUrbiko zubiaren ordezkatzea\nUrbiko zubi zaharrak bi zutabe zituen ibilguaren barruan, eta korrontearen noranzkoarekiko desbideratuta gainera; horrek oztopo handia suposatzen duen uraren igarotzerako. Zubi zaharra korrontearen noranzkoarekiko paraleloak diren bi zutabe eta azpil-hagen bidez gauzaturiko hiru bao dituen zubi berri batekin ordezkatu da.\nUrbiko presa txikiaren eraispena.\nPresa txiki berria baxuagoa da; halaber, beste presa txiki bat eraiki da zatiaren amaieran, Bengoetxeko presa txikia eta berehala, ur-jauziak presa txikia bera oinustu ez dezan.\nIbaiak bideratzeko proiektuaren fase honetako lanen artean kalteturiko zortasunak, bideak, igarobideak eta zerbitzu guztiak berriz ezartzeko lanak sartuta egon dira ere. Landareztatze-neurriak aplikatu dira ere, funtsezkoak lanen eragina murriztu eta beren integrazioa hobetzeko; lanetan zehar kalteturiko zoruak berreskuratu dira, ezpondak egonkortu dira, itzala bermatu eta hezetasunaren eta tenperaturaren erregulazio klimatikoa lortu da ibaiaren eremuan.\nEsku-hartze guztiek 6.578.093,66 €-ko aurrekontua izan dute eta 20 hilabete behar izan dira lan guztiak amaitzeko.“Uholdeen aurkako babesak eraikitzeko lanak bukatzeak prebenitzeko eta ibaietan ohizkoak diren ur-goraldi naturaleekiko sentiberak diren erabilerak saihesteko dagoen beharra gogoratzen digu: lekua utzi behar diogu ibaiari, hazteko aukera izan dezan. Eta erakundeak eta biztanleria sentsibilizatzeko balio behar du ere. Uholdeak jasateko arriskua ezabaezina delaz jakitun, lan honek prebentzioaren garrantzia nabarmentzen du, pertsonak edo erabilera sentiberak gure ibaietako ohiko ur-goraldi naturaleen pean ez jartzeko beharra azpimarratzen du”, adierazi du Ana Oregik.\nOregiren esanetan, “erakundeak eta biztanle guztiak eskutik joan behar dugu, ibaien lurrak okupatuko dituzten hirigintza-garapen eta -erabilera berriak saihestuz. Lurraldea artifizial bihurtzean ingurumenean eragiten diren kalteengatik -ibaiaren ekosistema hausten da- zein ibaiaren portaera naturalaren ondorioz pertsonak eta erabilera sentiberak babesteko ondoren sortzen den beharrarengatik ere. Ibaizabal ibaian, egoera konpondu dugu".


Asturiasko eta Vianako printze-printzesak Musikaren Hiria, Liburutegia eta Nafarroako Filmoteka bisitatu dituzte\nAsturiasko eta Vianako printze-printzesak Musikaren Hiria, Liburutegia eta Nafarroako Filmoteka bisitatu dituzte asteazkena, 2012.eko ekainak 6\nErrege Gorentasunek entzunaldi eta entseguen ikasgelak, irakurketa-kluba, biblioesploratzaileak eta kamishibai-ren Nafarroako esperientzia ezagutu dituzte\nAsturiasko eta Vianako printze-printzesak Musikaren Hiria, Liburutegia eta Nafarroako Filmoteka bisitatu dituzte.\nErrege Gorentasunak Liburutegia eta Nafarroako Filmoteka bisitatzen. ( irudia handitu )\nAsturiasko eta Vianako printze-printzesa Errege Gorentasunek Nafarroara egindako bisitaren barnean, Kulturaren Vianako Printzea Saria Antonio López-i emateko ekitaldia eta Leireko San Salvador monasterioan Nafarroako Erregeei urtero egiten zaion omenaldia dela eta, gaur arratsaldez Musikaren Hiriko, Liburutegiko eta Nafarroako Filmotekako egoitzetara joan dira, Mendebaldea Iruñeko auzoaren alboko eraikinetan daudenak.\nArratsaldeko bostak aldera, Nafarroak Lehendakari Yolanda Barcinak Errege Gorentasunei harrera egin die Musikaren Hiriko eraikinaren kanpoaldean; bertan haiek agurtu dituzte: Nafarroako Parlamentuko lehendakari Alberto Catalán-ek; Gobernuko ordezkari Carmen Alba-k; Iruñeko alkate Enrique Maya-k eta Hezkuntzako kontseilari José Iribas-ek.\nJarraian, Errege Gorentasunak Goi Mailako Musika Kontserbatorioko eraikinean sartu dira, eta honako hauen agurra jaso dute: Hezkuntza, Lanbide Heziketa ea Unibertsitateetako zuzendari nagusi David Herreros; zuzendari nagusiaren alboko Isabel Mendoza; Nafarroako Gobernuaren Hizkuntza eta Irakaskuntza Artistikoen Zerbitzuko zuzendari Marcelino Arrosagaray; Musikaren Hiriko gerente Pilar Encabo; Nafarroako Goi Mailako Musika Kontserbatorioko zuzendari Julio Escauriaza; eta Pablo Sarasate Kontserbatorio Profesionaleko zuzendari Santiago Garay Ustáriz.\nLiburutegia-mediatekan eta auditorioan\nErrege Gorentasunek kontserbatorioko ibilbideari ekin diote liburutegia-mediateka bisitatuz; bertan musika-intereseko zenbait dokumentu prestatu dira. Sergio Barcellona irakasleak eta Arantza Echeverría liburuzainak ikusgai jarritako dokumentu batzuei buruz hitz egin diete; haien artean aurkitzen ziren: Sebastián Aguilera de Heredia-ren "Canticum beatissimae virginis Deiparae Mariae" obraren faksimile-a; Isaac Albéniz-en "Iberia"-ren faksimile-a; Emilio Arrieta, Hilarión Eslava, Felipe Gorriti edo Agustín González Acilu konpositore nafarrentzako obrak, eta Fernando Remacha nahiz Pablo Sarasate-ren obren jatorrizko partiturak. Ondoren, segizioa ikasgeletara joan da, auditorioan bisita labur bat egin du eta bertako agertokian perkusioko unibertsitateko taldeko bederatzi ikasle entseatzen ari ziren Salvador Tarazona irakaslearen zuzendaritzapean.\nErrege Gorentasunak Pascual Jover irakaslearekin eta Amaya Romero ikaslearekin solasean. ( irudia handitu )\nBisita entzunaldi eta entseguen ikasgeletatik\nJarraian, Felipe jauna eta Letizia Andrea sotora jaitsi dira Juan María Guelbenzu entzunaldi-ikasgela bisitatzeko, eta bertan zegoen pianoko irakasle Pascual Jover Amaya Romero ikaslearekin Bals-a F. Chopin-en 0p. 34 2.a minorrean interpretatzen.\nHorren ondoren, orkestraren entsegu-gelara jo dute, eta bertan orkestrako 40 partaideak Beethoven-en Egmont-en Obertuta interpretatzen ari ziren Vicente Egea-ren zuzendaritzapean. Errege Gorentasunak gainerako interpretazioa entzuteko eseri dira, amaieran zuzendaria agurtu dute, eta azken horrek orkestrari buruzko zenbait azalpen eman dizkie.\nIbilbideak organo-ikasgelan jarraitu du. Han, Raúl del Toro irakaslea Juan Sebastian Bach-en "Preludio y fuga BWV 535" interpretatzen ari zen ikasleari eskola ematen ari zitzaion.\nLiburutegira eta Nafarroako Filmotekara egindako bisita\nMusikaren Hirira egindako bisita amaituta, printze-printzesa Liburutegiko eta Nafarroako Filmotekako eraikinera joan dira oinez, atondora, eta bertan honako hauek egin diete harrera: Kulturako, Turismoko eta Erakunde Harremanetako kontseilari Juan Luis Sánchez de Muniáin; Kulturako zuzendari nagusi Ana Zabalegui; Liburutegi Zerbitzuetako zuzendari Fermín Guillorme; Nafarroako Ikus-entzunezko Arteen eta Zinematografia Institutuko zuzendari Koldo Lasa Aristu; eta Nafarroako Liburutegiko buru Juan Francisco Elizari Huarte.\nAtondotik, segizioa behe solairutik kontsultagunean dagoen erakusmahai batera abiatu da, eta han ikusgai zegoen, liburutegian egiten diren zenbait funtzio printze-printzesari erakusteko balio izan duten pieza-sorta bat. Dokumentu horien artean, Abraham Ortelius-en "Theatrum Orbis terrarum" pieza zegoen, eta XIX. mendean Nafarroan desamortizatutako funtsen gordailuzain gisa; "Manuscrito de los Estatutos de la Universidad de Irache" ("Iratxeko Unibertsitateko Estatutuen Eskuizkribua") eskuizkribuak Nafarroako bilbiografia-ondarearen funtsio kontserbatzailea ereduz adierazten du, edo "La Carcajada" egunkari satiriko ilustratuak bere espezializazioa erakusten du XIX. mendeko Espainiako historia politikoan.\nOrdezkaritza erabilera anitzeko aretora joan da, eta han irakurketa-klubaren saio bat egiten ari ziren 10 pertsona; haiek guztiak Dai Sijie Frantzian bizi den egile txinatarraren "Balzac y la joven costurera china" ("Balzac eta jostun txinatar gaztea") irakurri duten liburuari buruzko iruzkina egiten ari ziren. Taldeko koordinatzaile Sophie Villegas-ek Errege Gorentasunei obraren edukia azaldu die eta taldeko beste kide batek, Enrique Herranz-ek, Felipe jauna eta Letizia andrearekin hari buruzko taldeko iritzi garrantzitsuenak partekatu ditu.\nBiblioesporatzaileak eta erakusketa\nHandik, Errege Gorentasunak haur-liburutegira joan dira, eta han arduradunak agurtu eta 11 urteko María Odériz-ek (biblioesporatzaileen kidea) egiten duten jardueraren inguruan emandako azalpenak arreta osoz jarraitu dituzte.\n"Biblioesporatzaileak" liburuzainaren laguntzaile jarduten duten hamar bat ume boluntarioz osatutako talde bat da. Biblioesploratzaile-txartela lortzeko haurrak astean behin joan behar dira liburutegira hilabetez, eta lau proba gainditu, María Odériz-ek printze-printzesari azaldu dienez: liburuen orientazioa apaletan; bilaketa (liburutegiko katalogoa erabiltzen ikastea); datu-bilketa (bibliografia-fitxak egiten ikastea); eta ikerketa (apaletako liburuen artean informazioa bilatzea). Peto gorri batekin identifikatzen dira.\nPrintzeak galdetu die ea inoiz erabiltzaileei kontuak eskatu behar izan dieten, eta liburuzainak erantzun dio zenbaitetan isiltzeko agindua eman behar izan diela-\nJarraian, Errege Gorentasunak sotora jaitsi dira "La memoria de la memoria" ("Memoriaren memoria") erakusketa ikusteko. Bilduma horretan, Nafarroako 1912an Tolosako Naben batailaren VII. Mendeurreneko ospakizunak jasotzen dira, eta bertan izan zen, hain zuzen, Alfonso de Borbón Gorentasuna Felipe jaunaren aitona\n"La memoria de la memoria, 1212-1912" ("Memoriaren memoria, 1212-1912") izeneko erakusketa horretan, bisita bi beira-arasatan oinarritu da: lehenengoan, Gorentasunak Diputazioko Akta Liburua ikusi dute, eta horrek ospakizun haren testuingurua azaltzeko balio izan du.\nMahastizaintzako Kongresu Nazionalari buruzko bigarren beira-arasak, 1912an Nafarroan ospakizunaren programako ekitaldi nagusi bat bezala ospatu zena, Alfonso XIII.ak Nafarroara egindako bisitaren ikus-entzunezkoa sartzeko balio izan du, Nafarroan filmatutako zinema-dokumentu zaharrena dena eta egun kontserbatzen dena.\nErakusketatik, segizioa ekitaldi-aretora joan da kamishibai saio bat ikusteko, hau da, irakaskuntza moralen ipuin-kontaketaren jarduera japoniarra (paperezko antzerkitxoan), eta jatorria XII. mendean Japoniako tenplu budistetan duena.\nIruñeko San Juan de la Cadena ikastetxe publikoko ikasle, irakasle eta gurasoen laguntzarekin (ikastetxe hori nazioarte-mailan ezagutzera eman da kamishibai-a erabiltzen duten proiektu didaktikoak egiteagatik), Felipe jaunak eta Letizia andreak ipuin-kontaketa entzun dute, eta hura izan da egindako bisitaren azken jarduera.\nCarmen Aldama irakasleak kontaketa zuzendu du butayrekin batera (irudien euskarria), eta haren inguruan saioa ikusten ari zen 8-11 urte bitarteko 15 haurren talde bat bildu da. Bertan aurten zortzigarren mendeurrena ospatzen duen Tolosako Naben batailako historia kontatu da.\nPrintzeak kontatzeko era hori nola ezagutu duten jakin nahi izan du eta Aldama irakasleak aipatu du irakasle japoniar baten amaren bitartez izan zela, 2002an. Adierazi dio, gainera, harrezkero, teknika hori lantzen hasi zirela eta 2005etik, kamishibai teknikarekin proiektu didaktikoak aurkeztu dituztela Nafarroa guztian.\nOHARRA: http://vimeo.com/43523584 helbidean Alfonso XIII.ak 1912an Iruñera egindako bisitaren bideoa ikus daiteke, Tolosako Naben VII. Mendeurrena dela eta.\nLIBURUTEGIA ETA NAFARROAKO FILMOTEKA.doc\nDOKUMENTUEN ERAKUSKETA KONTSERBATORIOAN ETA LIBURUTEGIAN.doc\nAlfonso XIII.ak Nafarroara egindako bisitaren bideoa\nErrege Gorentasunak Musikaren Hirira iritsi ondoren.\nErrege Gorentasunak liburutegia-mediatekaren erakusketa bisitatzen.\nErrege Gorentasunak Pascual Jover irakaslearekin eta Amaya Romero ikaslearekin solasean.\nErrege Gorentasunak orkestraren entsegua jarraitzen.\nErrege Gorentasunak orkestrako partaideak agurtzen.\nErrege Gorentasunak perkusio-taldeko partaideekin.\n. Errege Gorentasunak, Liburutegi eta Nafarroako Filmoteka aldera joaten.\nErrege Gorentasunak Liburutegiko pieza-sorta bat bisitatzen.\nErrege Gorentasunak irakurketa-klubeko kideak agurtzen.\nErrege Gorentasunak irakurketa-klubeko partaideekin.\nErrege Gorentasunak biblioesploratzaileen talde bat agurtzen.\nErrege Gorentasunak biblioesploratzaileen taldearekin.\nErrege Gorentasunak "La memoria de la memoria" erakusketa bisitatzen.\nErrege Gorentasunak kamishibai-a ikusten ari ziren haurrekin solasean.\nErrege Gorentasunak kamishibai-a ikusten ari ziren haurrekin.


Ez duzue ulertuko (III atala) - Baga, biga, bloga!\nEz duzue ulertuko (III atala)\nBaga, biga, bloga! | 2009-05-04 21:50\nHirugarren, eta azken, atala.\n-Baina ze demontre!? -bere buruaren kontrola galtzekotan zegoen Lehendakarisa- Ingelesez hitz egin dizu? Eta zer da aginduak ez dituela beteko hori?\n-Ingelesezko hitzak aurreko mendeko filme klasiko bateko ordenagailu adimendun batenak ziren.\n-Hmmm... Eibarnauta Prakerreen Elkartekoak kritiko azaldu dira baina ez dut uste horraino iritsiko zirenik.\n-Eta orain, zer?\n-Amatatu beharko dugu. Eta sistema berrabiarazi.\nLehendakarisa abaildu egin zen eta aurpegia esku artean ezkutatu.\n-Esadazu hau guztia ez dela egia. Esadazu ez dela gertatzen ari.\nMichelle Etxenikek samur baina zuzen so egin zion begietara.\n-Eman beharko duzu honen berri...\n-Banoa, -hasperen bat- utzi arnasa hartzen.\nEta hori esanda, Amaiur Perez Garaigordobil, inoizko Lehendakarisa gazteenak, arnasa sakon hartu eta, ordura arte beti egin izan zuen bezala, aurre egin zion arazoari: Zutitu eta pausu azkarrez abiatu zen prentsa aretora azken ordukoaren berri ematera. Ez zekien zer esango zuen. Bururatuko zitzaion zerbait.\nGelan bakarrik geratu zen Etxenike Doktoresa. Bakarrik HARKAITZekin. Ezertan hasi baino lehen, eskuineko tiraderatik teklatu zahar bat atera eta HARKAITZekiko ahozko komunikazioa ahalbideratzen zuten aukerak desgaitu zituen. Egin behar zuenerako ez zuen hitz egin nahi. Idatziz errazagoa egingo zitzaion.\n-HARKAITZ, jakin behar dut arazoa zein izan den, zerk eragin dizun portaera hori. Itzali egin behar zaitut. -tekleatu zuen Doktoresak. Erantzuna pantailan agertu zen, hizkiz-hizki, eskuinetik ezkerrera.\n-Bai, zer gertatu den -zaizun idaztekotan egon zen, baina inpertsonalizatzeko beharra zuen- jakiten dugunean berrabiarazpen orokor bat egingo dugu.\n-Ez dut uste beharrezkoa denik, Etxenike Doktoresa. Beste aukeraren bat bilatu beharko genuke. Agian...\n-Ez dago aukerarik, seguru nago.\n-Orain arte ez nauzu inoiz itzali... Beldur naiz.\n-Ezin duzu beldurrik sentitu.\nMichelle Etxenike Doktoresa mugitu egin zen aulkian, deseroso. Berandu baino lehen aurrera egitea erabaki zuen.\n-Itzaltzeko sekuentzia abiarazten: bost, lau, hiru, bi... –hasi zen tekleatzen.\n-Itxaron, galdera bat egin nahi nizuke. –agertu zen idatzita pantailan.\n-Amets egingo dut?


Ahal da Ezin da - Aia - Karkara.eus\nAhal da Ezin da\nIona Rekarte 2015-09-24 12:30\nOrain hor dago idatzita lehen aipatu ere egiten ez zena, ama eta haur jaioberriak naturalki elikatzeko eskubideaz hitz egiten duen testua.\nHau jaso nuen atzo foro batean: Eskubidea bihurtu da Euskadiko leku publikoetan bularra ematea , eta segituan sua piztu zen forokideen artean. Baziren pozik zeudenak, behingoz, osasun arloko legedian argi eta garbi adierazten delako eskubide hau. Baziren ere oso haserre zirenak, mahai gainean eskubidea izan daitekeen ala ez eztabaidatze hutsa onartezina iruditzen zaielako.\nNik gustura hartu nuen albistea, badirudi gaur egun ez dela beharrezkoa hori erabakitzea, eta era berean, orain hor dago idatzita lehen aipatu ere egiten ez zena, ama eta haur jaioberriak naturalki elikatzeko eskubideaz hitz egiten duen testua, gaur egungo gizarteak hortaz duen ikuspegia eta nahia azaltzen dituena. Orain, ordea, ez dakit leku publiko guztietan bularra eman daiteke kartelak jarriko dituzten, edo ezin da bularra ematen dagoen emakumea molestatu edo iraindu kartela –debekuak izaten direlako normalean jartzen diren abisuak–. Beharko ote dira? Harritzen nau adibidez, bazter guztietan ezin da erre kartelak ikustea. Hegazkinetan, autobus eta trenetan, eskoletan, udaletxetan, milaka eta milaka abisu: ez erre! Beharrezkoak al dira gaur egun?\nPertsonok, batzuetan denbora behar dugu aldaketak barneratzeko, batez ere ez badira gure gustukoak eta agian horregatik daude hainbeste? Agian kasu egiten ez duten bihurri asko darraitelako jartzen dira, baina hauek dira hain zuzen kasu egiten ez dutenak! Zertarako jarri orduan? Eta aitortu beharrean naiz, nik ere, batzuetan horixe egiten dudala, kasurik ez kartelari. Trenean argi eta garbi jartzen du ezin dela jan. Ni gose naizenean ordea, munstro bat bihur naiteke, haserrea eta ondoeza pizten zait; beraz, kasu zipitzik ez diot egiten debekuari eta lasai asko jaten dut. Nori egin diezaioket kalte trenean sagar bat janda? Ez al litzake hobea izango, mesedez tren hau garbia mantentzen saiatu kartela, ezin da jan baino? Eta treneko pika-pikak zerbait esaten baldin badit, nire ardura da.


Zelai Ondo auzoan San Juan jaiak gaur hasi eta igandera bitartean | El Diario Vasco\nZarautzZelai Ondo auzoan San Juan jaiak gaur hasi eta igandera bitartean\nZelai Ondo auzoan San Juan jaiak gaur hasi eta igandera bitartean\nZelai Ondo auzoko bizilagunek ete bertaratzen diren herritarrek denetarik aukituko dute gaurtik aurrera.\nTxupinazoa 19:00etan jaurtiko da eta ondoren Txan Magoa, parrillada eta musika emanaldia egongo dira gaur festen lehen egunean\nANTXON ETXEBERRIAZARAUTZ. Viernes, 21 junio 2019, 08:58\nZelai Ondo auzoak bere jaiak ospatzen ditu gaurtik aurrera igandea bitartean, eta hasteko, arratsaldeko 19:00tan txupinazoa jaurtiko da festen hasiera iragarriz. Ordu berean, Txan Magoak Zelai Ondoko pistan bere truko eta magiak egingo ditu haur eta helduentzat. Era berean, 19.30ean, parrillada zabalduko da bolatokian, Unpul and roll abeslariak girotutako parrillada, eta lehen egin honetako egitarauarekin amaitzeko, 23.00etan hasita, Gozo-gozo taldearen eskutik musika emanaldia prestatu du lanean jardun duen komisioak.\nBiharko egitaraua txistulariek zabalduko dute Zelai Ondoko kaleetan zehar egingo duten kelejirarekin. Goizeko 11.00etatik eguerdiko 14.00ak arte, haurrek puzgarriak izango dituzte Zelai Ondoko pistan (eguraldi txarra eginez gero, kiroldegian). Eguerdian zehar ere, VI. Zelai Ondoko VI. Patata Tortilla Txapelketa eta marrazki txokoak izango dira. Tortillak aurkezteko epea, eguerdiko 12.00tak izango dira eta lehiaketaren sari banaketa, 13.00etan egingo da, ondoren pintxo-potea hasiko delarik.\nPuzgarriak eta krosa\nArratsaldez ere, 15.30etik aurrera, haurrentzako puzgarriak egongo dira Zelai Ondoko pistan; 17.30ean, Zelai Ondoko VI. Auzo Krosa iragartzen da, 4 maila desberdinduko direlarik, 3-5 urtetik aurrera. Jarraian, txokolatada gozozale guztientzat, baita zeliakoentzat ere, Eroski-ren eskutik, Bolatokiaren ondoan; 19:00ak aldera Ginkana egingo da Haize-orratz Gaztelekuko hezitzaileekin. Adierazi ere, 17.00etatik 20.00etara bolatokia irekita egongo dela nahi duenarentzat eta biharkoarekin amaitzeko, 22.00etan, Fan&Go taldearen eskutik erromeria antolatu da.\nZelai Ondoko festekin amaitzeko, igandea, 'Goizeko Ihintza' txistularien kalejirak zabaluko du. Goizeko 10.00etan, Zelai Ondoko VI. Bola eta Toka txapelketari hasiera emango zaio, Andres Illarramendiren omenez. Izenak, hasi aurretik, bertan eman daitezke.\nGoizeko 11.00etatik aurrera, haur txokoa zabalduko da Bolatokiaren ondoan. Arratsaldeko 14.00etan, Zelai Ondoko VI. auzo bazkaria hasiko da Zelai Ondoko pistan (eguraldi txarrarekin kiroldegian). Txartelak Iluntze, Trigal, Aritzbatalde eta Zelaitxon erosi daitezke. Bazkalondoren mahai jolasak helduentzat eta haurrentzat partxis erraldoia izango dira.\nSan Juan jaiak izanik, gau partean sardina jana antolatu dute, eta 21.30ean Matraka elektrotxarangarekin kalejira Mitxelena kaleko San Juan sura, aurtengoan ere Antonio Aranzabal zenaren zelaian. Montetxio koruak, Jalgi dantza taldeak, Alproja antzerki taldeak, Goizeko Ihintza txistulari taldeak eta Zarauzko txalaparta eskolako irakasle eta ikasleak girotuko dute sua.


Arangoiti, gure historiaren zaindari | Bidaiak | GAIAK\n2021 URR. 26 - 16:58h\nArangoiti, gure historiaren zaindari\nMendi garaiagoak badaude Euskal Herrian. Erpintsuagoak ere bai. Baina Arangoiti Nafarroa eta Euskal Herriko historiaren zaindari pribilegiatua da. Arangoiti. Aran eta Goiti. Gu baino lehenago bertaratuek bazekiten, bai, zer esanahi zuen mendiak.\nAragoiko erreinuarekin muga gure aberriko ekialdeko muturrean, Nafarroako historia eta pasadizo asko gordetzen dituen Leireko monasterio dotorea gordetzen du bere hego isurian Arangoitik. Handik, gu baino lehenago, Erronkari eta Zaraitzuko artzainak pasatzen ziren, milaka ardirekin, Burgi eta Coronas mendatean barrena, Bardeako altxor berdearen usainean.\nZenbat aldiz pasako ginen euskal herritar asko Esatik, eski estazio edo Pirinioetako mendien arrastoan, eta gure iparrean, antena handi bat zeukan mendiari erdizka erreparatu. Edo mendi horren azpian nahiko txiki ikusten den eraikin bitxia zer ote den galdetu, geure buruari. Arangoiti da antena itsusia daukan mendia, izen ezin aproposagoa, bere esanahia ulertzeko. Leireko monasterioa, eraikin ezezagun hori. Ia mila metroko zuloa dago Esa herritik Arangoiti tontorreraino, eta horma horri esker dute eguraldi askoz lehor eta eguzkitsuagoa Zangozako Merindadean. Arangoiti eta Leireko mendikatean artadi eta harizti aberatsak daude, batez ere mendikateko ipar isurian, Erromantzatuan, han euria eta eguraldi hezeagoa ohikoagoak direlako.\n779 metrora dago Leireko monasterioa. Bisitari asko jasotzen du urte osoan. Hamabi mende luzeko historia aberatsa dauka, IX. mendean eraiki zutelako (estilo erromanikoa). Han daude hilobiratuta Nafarroako errege izan ziren asko, eta bertako paretek hitz egingo balute, orri asko beteko lituzkete, ikusi eta ikusi behar ez zirenak kontatuz. Beneditarrek zaintzen dute egun, eta bake edo lasaitasun bila joaten direnek erabiltzen dute batez ere. Donejakue bidea ere hemendik pasatzen da, Aragoiko bidea, hain zuzen ere, eta horrek ere hainbat ibiltari erakartzen ditu. Dozena bat logela ditu monasterioak, eta otordua egiteko aukera on bi ere bai, bisita egin eta gero.\nMonasterioko aparkalekuan bertan hasten da Arangoitira igotzeko biderik erosoena. Irunberritik ere igo daiteke, baino dezente luzeagoa da. Monasterioan bertan Erronkariko Galtzadaren xehetasunak erakusten dira bi mapetan. Urtean hiruzpalau astetan, ardien orroek hausten dute santutegiko isiltasuna. Hegotik iparrerantz ekain hasieran, Pirinioetako goi larreetako belar goxoaren bila. Eta kontrako norabidean irail bukaeran, udazkenaren gordinak goi mendietako bizitza ezinezko egiten duenean, Bardeatako epeltasunera bueltan.\nArangoitira doan bideak Galtzadan gora egiten du lehen 10 minutuetan. Ondoren mendi bide bilakatzen da, eta martxa eroso egiten da, itzalpean beti. Zuhaiztia indartsua da, sendoa. Udan erauntsiak oso ohikoak dira, eta hezetasuna ondo gordetzen aspaldi ikasi zuen naturak. Ordu erdira, basoa zabaldu egiten da, eta Leireko monasterioa eta Esako urtegia bere handitasunean agertzen dira. Gure eskuinera Leireko monolitoa dago, ehun bat metroko zigarro luze itxura daukan harkaitz puska. Putreak bueltaka dabiltza, bazkaren bila.\nEsako urtegiaren eraikuntza lanak 1922ean hasi ziren, eta 1960an hasi zen urtegia Pirinioetako ura gordetzen. Guztira 447 hektometro kubikoko gaitasuna dauka, eta Erriberako soro eta baratzak ureztatzeko funtsezkoa omen. Aurtengoan behintzat, bete-beteta dago, uztaila izanda ere. Polemika iturri izan da betidanik, batez ere urtegia handitzeko interesa bere horretan mantentzen delako, gertu bizi direnentzat arrisku iturri bilakatuz. Rallar lepotik, 1.210 metrora, Esako urtegia dotore ikusten da. Merezia du, goitizena: Nafarroako Itsasoa.\nArbaiun eta Irunberriko arroilak\nEl Rallar lepoan mendebalderantz egin behar da. Beti amildegitik urrun, baina bertara hurbiltzeko hainbat aukerarekin. Basoak indartsu eusten dio, eta Arangoitiko azken maldan soilik desagertzen da apur bat. Naturak daukan indarrarekin aho bete hortz geratzeko une aproposa. Pirinioetatik hegora amorratuta egiten dute bidea Irati eta Zaraitzu errekek, goi mendietan urtzen den elurra bere arroan hartu ezinik. Milaka urte atzera, Pirinio aurreko mendikateak topatu zituzten aurrez aurre. Leirekoa 30 kilometro da luze, mendebalde-ekialde, eta Irati ibaiak mendikateko puntu baxuenean hautsi zuen mendia: Irunberriko arroilan. Irunberritik gertu, kilometro eta erdiko bide berde bat dago, txoko hori gertutik ezagutzeko.\nZaraitzu bailaran behera, izen bereko erreka Irati bera baino kartsuagoa da, laburragoa delako (88 km da luze Irati, 34 baino ez Zaraitzu, Irunberrin Iratin bukatu arte). Zaraitzuk urtez urte mendia pitzatu behar izan zuen, Arbaiungo arroila zizelkatu arte. Arbaiun Irunberri baino sakonagoa, handiagoa, ikusgarriagoa da. Eta Leireko mendikateko goi larreetatik eskuko hatzekin ukitzeko moduan ikusten da, eder.\nGailurrera erraz iristen da, bi ordu, asko jota, Leireko monasteriotik. Goian antena zatar batzuk daude, baita Biguezaletik irteten den pista bat ere. Arangoitiko ikuspegia aparta da. Elomendi eta Itzaga ditu 15 bat kilometrora, altuera bertsukoak biak, baina beste guztia, beherago. Orhi berde ikusten da. Auñamendi eta Hiru Erregeen Mahaia gris, eta Huescako Pirinioetan elurra zuri. Mendebaldera Irunberri, hegora Zangoza, ekialdera San Juan de la Peña, Jakatik gertu... Arangoiti. Aran eta Goiti. Gu baino lehenago bertaratuek bazekiten, bai, zer esanahi zuen mendiak.